open-index/open-wikipedia-markdown huggingface dataset:
Christian Eberhard Flügge

**Christian Eberhard Flügge** (* in Wölpe; † 1845 in Lümborg) weer en düütschen Verwaltungsbeamten.

Flügge is in Wölpe boren. Sien Broder weer Rudolph Georg Richard Flügge. He weer von April 1792 bet Juli 1795 op de Kloosterschool Ilfeld un hett sik an’n 19. Oktober 1795 an de Universität Göttingen inschreven, üm Juristeree to studeren. Na dat Studium is he 1799 Auditer worrn, 1803 Amtsschriever supernumerär bi dat Amt Läernstäine un 1818 Amtsassesser bi dat Amt Winsen. Nadem he 1825 Titulär-Amtmann worrn is, hett he 1826 den Posten as Amtmann von dat Amt Winsen övernahmen.

## Footnoten
Johann Georg Friedrich Dieterichs

**Johann Georg Friedrich Dieterichs** (* 22. März 1783 in Neehuus; † 28. März 1871 in Hamborg) weer en düütschen Verwaltungsbeamten.

Dieterichs is 1783 as Söhn von Lucia Magdalena Louisa, borene Gudewill (26. Februar 1761–4. Juli 1840), un Johann Friedrich Dieterichs (2. August 1746–26. Februar 1815) in Neehuus boren. Sien Broder weer Heinrich Leonhard August Dieterichs. He is 1799 op dat Pädagogium in Halle gahn un hett 1803 anfungen an de Universität Göttingen Juristeree to studeren. Von 1806 bet 1808 weer he Amtsauditer bi de Ämter Deefholt, Gifhorn, Brooksen, Ehrenborg un Lemförde. He is 1808 Amtsschriever bi dat Amt Gifhorn worrn, 1814 Amtsassesser bi dat Amt Maanze un 1817 bi dat Amt Auerk. Dor is 1828 de nee grünnte Moorkolonie Dietrichsfeld na em nöömt worrn.

Von 1835 bet 1843 weer he Amtmann in dat Amt Neehuus un von 1843 bet 1852 Amtmann in dat Amt Harpstäe. 1852 is he in Rohstand gahn un hett in Ollnborg leevt. 1867 is he na Bremen tagen un 1868 güng he, nadem he Weetmann worrn is, to siene Dochter Sophie na Hamborg. Dor is he 1871 doodbleven.

He hett an’n 5. März 1815 in Deefholt Henriette Wilhelmine Albers (13. Juni 1794–21. Oktober 1868; Dochter von’n Deefholter Börgermeester Heinrich Ludolf Albers) freet. De beiden harrn de Kinner Luise Friederike (1816–1912), Henriette Sophie (1818–1913), August Hermann (5. Juni 1822–4. Oktober 1881) un Charlotte Katharina Friederike (1825–1856).

## Footnoten
Georg Ludwig Lamprecht

**Georg Ludwig Lamprecht** (* 15. September 1802 in Oosterholt; †) weer en düütschen Verwaltungsbeamten.

Lamprecht is 1802 in Oosterholt boren. He weer von’n 24. April 1819 bet 26. März 1821 op de Kloosterschool Ilfeld.

He weer Amtsassesser bi dat Amt Neenborg, denn bi de Ämter Ibig, Fürstenau un Bremervöör. 1853 is he Amtmann von dat Amt Neenhuus worrn.

## Footnoten
Carl Ludwig von Zesterfleth

** Ludwig von Zesterfleth** (* 30. Mai 1784 in Stood; † 6. Juli 1825 in Jörk) weer en düütschen Verwaltungsbeamten.

Von Zesterfleth is 1784 in Stood boren. He hett Juristeree an de Universität Göttingen studeert un is na dat Studium in’n hannöverschen Staatsdeenst gahn. He weer toeerst Auditer bi dat de Ämter Ostroe un Bremervöör. 1810 is he Drost worrn. In de Franzosentied hett he den Deenst as Beamten opgeven. As 1813 de Franzosen wedder verdreven worrn sünd, is he Riddmeester bi dat Hannöversche Husarenregiment Bremen-Veern worrn. He hett den Feldtog dör Mekelborg un Holsteen un den dör Brabant mitmaakt. Na de Slacht von Waterloo is he wedder in den zivilen Staatsdeenst trügg. He hett 1817 dat Amt as Greev von dat Grevengericht Oolland in Jörk övernahmen un is dat bet to sien Dood 1825 bleven.

## Footnoten
Wilken Christoph Ludwig von Behr

**Wilken Christoph Ludwig von Behr** (* 20. November 1719 in Lütjen Hüßel; † 28. November 1777 in Horborg) weer en düütschen Verwaltungsbeamten.

Von Behr is 1719 as öllsten Söhn von Catrine Dorothie, borene von Behr (1. Mai 1692-1. Oktober 1764), un Burchard von Behr (üm 1683-vör 1764) in Lütjen Hüßel boren. He weer Arvherr un Borgmann to Lütjen Hüßel.

He weer 1774 bet 1777 as Landdrost tostännig för de Ämter Horborg, Winsen, Willemsborg un Mesborg. He weer ok Landraad von de Ridderschop von dat Hertogdom Bremen.

Von Behr is 1777 in Horborg dör en Slaganfall doodbleven un an’n 12. Dezember in Wittloh begraven worrn.

He hett Wilhelmina Friderieke von Behr (1. August 1731-29. Oktober 1790) freet. De beiden harrn de Kinner Dorothea Wilhelmina (* 22. Februar 1750), Georg Friedrich (12. Oktober 1759-20. Juni 1840) un en Söhn, de 1753 noch vör de Dööp doodbleven is.

## Footnoten
Antti Tyrväinen (Biathlet)

**Antti Eerkki Tyrväinen** (* 5. November 1933 in Ylöjärvi; † 13. Oktober 2013 in Tampere) weer en finnisch Biathlet.

Tyrväinen weer Offizier vun de finnisch Armee. He wunn bi de Olympisch Winterspelen 1960 in Squaw Valley de Sülvermedaille in dat Eenzelrennen över 20 km achter Klas Lestander aber vör Alexander Priwalow, Wladimir Melanin un annern. Veer Johr later belegg he bi de Olympisch Winterspelen in Innsbruck den 13. Rang in de sülvige Disziplin.

Bi de Biathlon-Weltmeesterschapen 1961 keem he up den fievten Platz in dat Eenzelrennen, wunn aber mit Kalevi Huuskonen un Paavo Repo den inoffiziellen Titel in den Mannschapswettstriet, bi de de dree besten Eenzelergevnisse wert wurrn. Dorto keemen Sülvermedaillen bi de Biathlon-Weltmeesterschapen 1962 (achter Wladimir Melanin, vör Walentin Pschenizyn un 1963 in’ Eenzel (achter Wladimir Melanin vör Hannu Posti) un mit de Staffel as ok en Bronzemedaille in’ Eenzel 1965 (achter Olav Jordet un Nikolai Pusanow).

## Weblenken
* Antti Tyrväinen in de Datenbank vun Sportsreference.com (engelsch)

## Enkeld Nahwiesen
Queen Mary 2

De **Queen Mary 2** is en Passageerschipp, dat as Krüüzforhtschipp, Ozeanliner un Linieschipp bruukt warrt. As se 2003 to Water laten worr, weer se dat gröttste je bote Passageerschipp. Dat Schipp worr na de Königin Mary vun dat Vereenigte Königriek vun dat Vereenigte Königriek nöömt, de Grootmoder vun de aktuelle Königin Elizabeth II. Elizabeth II hett ehr an’n 8. Januormaand 2004 dööpt. 2006 worr de *[[Freedom of the Seas]]* boot, de noch grötter weer.

Dat Schipp höört to de britsche Rederee Cunard Line. 2004 möök se ehr eerste Seefohrt. Dat Schipp worr boot vun de franzöösche Bowarft Penhoët in Saint-Nazaire. Wieldes de Bo vun dat Schipp funn en ernsten Unfall statt, wannehr en Footgängersbrüch in en Dag vun apen Döör instörten dee. 16 Personen kemen dorbi üm’t Leven.

In de Wintermaanden maakt de Queen Mary 2 Krüüzfohrten ut Fort Lauderdale na de Karibik, Süüd-Amerika oder Süüd-Afrika. Anners seilt se ok trans-atlantisch oder na Noorwegen un de Middellannsche See.
Raie-Wienbrügge

**Raie-Wienbrügge** is ene Stadt an de Iämse, in den Kreis Gütsel in Oostwestfalen in Noordrhien-Westfalen. Se is 1970 ut de Städer Raie un Wienbrügge un de Gemenen Batenhorst, Lintel, Nordreie-Iäms un Sünne Vit entstunnen. De Tahl vun de Inwahners is ruchweg 47.800 un de Fläck 86,72 km². De Postleettall is 33378. De A2 löppt dörch Raie-Wienbrügge. De Stadt hett ene Grenz mit de Stadt Üele (Kreis Warnduorp, Regerensbezirk Mönster), de Städer Gütsel un Rehberg un de Gemenen Hiärsbrouk-Cloahle un Lamberg (all Kreis Gütsel). 57,8 % vun de Stadt is Fläck för Bueree. In Raie-Wienbrügge sünd 49,1 % röömsch-kathoolsch, 21,6 % evangeelsch un relativ vele syyrsch-orthodox. Bit 1973 weer de Stadt in den Kreis Wienbrügge, sinds 1973 in den Kresi Gütsel. To de ole Bowarken höörn de evangeelsche Stadtkark un dat Slott Raie. De Bahnhoff Raie-Wienbrügge hett Isenbohnen nah Builefeld, Hamm Mönster un annere Öörd. Dat gifft den SC Wiedenbrück 2000. 
 
## Stadtroot
De Börgermeester is Theo Mettenborg vun de CDU. 
De anneren Liddmaten (38) vun den Root sünd na Partei:
*CDU: 20
*SPD: 9
*Bündnis 90/De Grönen: 5
*FDP: 2
*UWG: 1
*DE LINKE: 1
Ann-Elen Skjelbreid

**Ann-Elen Skjelbreid** (* 13. September 1971 in Bergen) is en ehmalge norweegsch Biathletin.

1987 fung hör Biathlon-Loopbahn an. Ann-Elen Skjelbreid wunn bi de Olympisch Winterspelen 1998 in Nagano Bronze un 2002 in Salt Lake City Sülver mit de Staffel. Bi de WM 1996 in Ruhpolding wunn se Sülver över 7,5 Kilometer achter Olga Romasko aber vör Magdalena Wallin, bi de WM 1995 in Antholz wunn se de Brozemedaille un 1997 in Osrblie Sülver mit de Staffel. In' Weltcup muss se sück mit söss tweeten Platzen tofräe geven. 2006 hett se hör Loopbahn afslooten. Nah hör Loopbahn wurr se Grundschoolmeestersche.

Ann-Elen Skjelbreid is ok familiär in’ norweegschen Biathlon verwuddelt. Hör Süster is Liv Grete Poirée, hör Schwager somit de Franzoos Raphaël Poirée. Se sülvst is mit Egil Gjelland verheiraadt, in’ Oktober 2004 wurr hör gemeensam Dochter boren. Liv-Kjersti Eikeland is en Cousine vun hör.

## Weblinks
* Ann-Elen Skjelbreid in de Datenbank vun de IBU (engelsch)
* Ann-Elen Skjelbreid in de Datenbank vun Sportsreference.com (engelsch)
Oliver Smithies

**Oliver Smithies** (* 23. Juli 1925 in Halifax, West Yorkshire, England; † 10. Januar 2017) weer en britisch Genetiker un Dräger vun den Nobelpries för Physiologie oder Medizin in dat Johr 2007. Smithies harr ok de US-amerikaansch Staatsbörgerschap. He wurr tosommen mit Martin John Evans un Mario Renato Capecchi för dat Forschen an de Knockout-Muus uttekent.

Anfang vun de 1950er-Johren harr he all entscheedend an de Entwicklung vun de Gelelektrophorese mitwarkt.

## Akadeemsch Werdegang

1951 kreeg Oliver Smithies den Dokter-Grad (Ph.D.) in dat Fack Biochemie an de University of Oxford.  Van1953 bit 1960 hett he an dat Connaught Medical Research Laboratory, University of Toronto, Kanada, arbeit. 1960 bit 1988 weer he Assistant, Associate un Leon J. Cole and Hilldale Perfesser of Genetics and Medical Genetics an de University of Wisconsin-Madison. Siet 1988 is Smithies Excellence Professor of Pathology and Laboratory Medicine an de University of North Carolina at Chapel Hill.

## Privates
Smithies hett en Tweeschen (Roger) un en Süster. Mit sien Fru Judith hett he een Dochter un twee Söhns. To sien Hobbies hörrn Musik und Flegen.

## Utteknungen
* 1971: Wahl in de US-amerikaansch National Academy of Sciences.
* 1975: Präsident vun de Genetics Society of America.
* 1978: Wahl in de American Academy of Arts and Sciences.
* 1986: Wählt Liddmaat vun de American Association for the Advancement of Science.
* 1990: Gairdner Foundation International Award
* 1993: North Carolina Award
* 1994: Alfred P. Sloan, Jr. Prize
* 1998: American Association of Medical Colleges' Award for Distinguished Research an Smithies un Capecchi.
* 1998: Elected Foreign Member of the Royal Society.
* 2001: Albert Lasker Award for Basic Medical Research tosommen Martin John Evans un Mario Renato Capecchi
* 2002: O. Max Gardner Award, hööchste Pries vun de University of North Carolina at Chapel Hill
* 2002: Massry-Pries
* 2003: Wählt in dat U.S. Institute of Medicine
* 2003: Wolf Prize in Medizin tosommen mit Mario Renato Capecchi un Ralph Lawrence Brinster
* 2005: March of Dimes Prize in Developmental Biology
* 2007: Thomas Hunt Morgan Medal
* 2007: Nobelpries för Physiologie oder Medizin

## Weblenken

* Smithies up de Sieden vun den Nobelpries (engelsch)
* DPLM Faculty Profiles — Dr. Smithies
* Lasker Award 2001
* Lasker Award: An Interview with Oliver Smithies
* List of prize winners on March of Dimes website
* UNC Press release of Smithies' election to Institute of Medicine
* UNC Press release of Smithies' receipt of the O. Max Gardner Award
Val Logsdon Fitch

**Val Logsdon Fitch** (* 10. März 1923 in Merriman, Nebraska; † 5. Februar 2015 in Princeton, New Jersey) weer en US-amerikaansch Elementardeelkenphysiker.

Fitch kreeg 1980 tosommen mit James Watson Cronin den Nobelpries för Physik „för dat Opdecken vun Besehren vun fundamental Symmetrieprinzipien in den Zerfall vun neutralen K-Mesonen“.

## Leven
Sien Vader harr en Rinderranch, muss de aber nah en Rietunfall upgeven un gung in dat dicht bi liggen Gordon, wo he in de Versekerungsbranche arbeiten dee. In den Tweeten Weltkrieg hett Fitch (der jüst sien Studium anfungen harr) an Manhattan Project in Los Alamos in dat Labor vun Ernest William Titterton arbeit. He kreeg 1948 sien Bachelor-Afsluss in Elektrotechnik an de McGill University un hett sienn Doktertitel in Physik an de Columbia University 1954 bi James Rainwater maakt. In sien Dissertatschoon hett he de Gammastrahlung vun myonischen Atomen meeten.

Siet 1960 weer he Perfesser an de Universität Princeton. Hier verlager sück sien Interesse up K-Mesonen. 1964 führ Fitch mit James Watson Cronin en Reeg vun  Experimenten dör, bi de se en Besehren vun de  CP-Invarianz bi den Zerfall vun neutral K-Mesonen opdecken deen. 

He weer siet 1966 Liddmaat vun de National Academy of Sciences.

He harr twee Söhn ut sien eerste Ehe (sien Fru is 1972 storven) un hett 1976 weer heiraadt, wobi sien tweet Fru dree Kinner mit in de Ehe broch.

## Utteknungen
*1968: Ernest-Orlando-Lawrence-Pries
*1976: John Price Wetherill Medal
*1980: Nobelpries för  Physik
*1993: National Medal of Science

## Weblenken
* Val Logsdon Fitch up de Sieden vun den Nobelpries (engelsch)

## Enkeld Nahwiesen
Teaninich

**Teaninich** is en Whisky-Brenneree bi Alness, Ross-shire, Schottland. Se liggt nich wiet weg vun de Brennereen Dalmore un Glenmorangie.

## Historie
De Destille *Teaninich* is in’t Johr 1817 vun Hugh Munro mit dormols twee Brennblasen boet worrn. In de 1850er Johren weer se vun Robert Pattison pacht un güng 1898 in den Besitt vun Munro&nbsp;&&nbsp;Cameron över. 1904 weer se vun Robert Innes Cameron övernahmen un güng 1934 denn an de *Scottish Malt Distillers* (SMD). 1962 is en tweet Poor Brennblasen dortokamen. En nee Bowark mit dree Poor Brennblasen is 1972 anboet worrn, dat as *Side A* betekent weer. Dat olle Huus weer dorgegen *Side B* nöömt. Beide Brennhüüs hebbt bit 1984 parallel produzeert. Man, ofschoonst *Side B* 1974 ok moderniseert worrn is, is dat Huus denn doch dicht maakt un in’t Johr 19999 afreten worrn. 1985 weer de hele Brenneree en Tiet lang slaten. De Bedriev is 1992 wedder opnahmen worrn, man nu blots noch in dat ne’e Huus.

## Produkschoon
De Destille *Teaninich* höört to dat schottische Whiskyrebeet Highlands un betütt dat Water för de Produkschoon ut de Dairywell-Borns. In de Brenneree warrt vundaag dree *wash stills* un dree *spirit stills* bedreven mit en Hööchstkapazität vun de Produkschoon vun 2.680.000 Liter Alkohol in’t Johr. De Whisky ut de Brenneree warrt to’n gröttsten Deel för Blends verbruukt. So is de *Teaninich* to’n Bispeel een vun de Hööftbestanddeelen vun *[[Johnnie Walker]]*. De eerste Single Malt ut de *Teaninich*-Brenneree is eerst 1992 rutbröcht worrn.

## Kiek ok
* List vun de schottischen Brennereen

## Literatur
* Michael Jackson: *Whisky - Die Marken und Destillerien der Welt*. Dorling-Kindersley, München 2005, ISBN 978-3-8310-0764-6.

## Borns


## Weblenken
Ian Somerhalder

**Ian Joseph Somerhalder** (* 8. Dezember 1978 in Covington, Louisiana, USA) is en US-amerikaanschen Schauspeler un ehmolig Model.

## Leven un Wark
Somerhalder stammt vun franzöösche, engelsche, irische un indiaansche Vörfahren af. Sien Vadder is Boarchitekt. Sien Mudder is op en Swienhoff opwossen un arbeit as Massaaschtherapeutsche. De beiden hebbt sik scheden laten, as he 13 Johr oolt weer. An sik is sien Nanaam „Hull“, de Naam „Somerhalder“ is dorgegen de Naam vun den Mann, de dör Adopschoon to sien Grootvadder worrn is.

As Kind hett Somerhalder en kathoolsche School besöcht. Mit Ünnerstütten vun sien Mudder füng he in’t Öller vun teihn Johren an, as Model to arbeiten. Dorbi weer he ünner annern för Calvin Klein, Dolce & Gabbana, Gucci, Versace un Guess to sehn. Dorna hett he mit de Schauspeleree anfungen. In New York City hett he mit 18 Johren en Utbilln as Schauspeler dörlopen. 2004 harr he en bedüdene Rull in de Feernsehreeg *Lost*, de he in de eersten Staffel speelt hett. Dat glieke Johr weer he ok in en Nevenrull in de Feernsehreeg *Smallville* to sehn. Siet 2009 speelt he in de Fantasy-Reeg *Vampire Diaries* de Rull vun *Damon Salvatore*.

Blangen sien Arbeit sett sik Somerhalder in verscheden Organisatschonen för’t Wohren vun de Seen in un ünnerstütt de Organisatschoon „Love Letters to the South“, de Bedrapene vun den Hurrikan Katrina finanziell hülpen deit. As he 2010 de Naklapp vun de Öölkatastrooph in’n Gulf vun Mexiko sehn hett, hett he sien amerikaanschen Kollegen dorto opropen, jemehr Bekanntheit för en Spennenakschoon to bruken. Vör en poor Johren hett he ok sülvst en Organisatschoon grünnt, de ünner den Naam *Ian Somerhalder Foundation* sünners för den Deerschuul aktiv is, aver ok annere Projekten ünnerstütt.

In’n Oktober 2014 hett Somerhalder bekannt geven, dat he mit de Schauspelersche Nikki Reed tohopen is.

## Filmografie (Utwahl)

## Utteken
För sien Film- und Feernseharbeiten is Somerhalder bit hüüt (Stand Februar 2015) al söventeihn mol för Priesen vörslahn. Mit ölven dorvun is he uttekent worrn, so as to’n Bispeel:
* 2002: mit den *[[Young Hollywood Award]]* in de Kategorie *Exciting New Face – Male* 
* 2006: mit den *[[Screen Actors Guild Award]]* in de Kategorie *Rutragen Dorstellen vun en Ensemble in en Dramareeg* för *Lost*
* 2011: mit den *[[Teen Choice Award]]* in de Kategorie *Choice TV Actor: Fantasy/Sci-Fi* för *The Vampire Diaries*
* 2013: mit den *[[Teen Choice Award]]* in de Kategorie *Choice TV Actor: Fantasy/Sci-Fi* för *The Vampire Diaries*
* 2015: mit den *[[People’s Choice Awards]]* in de Kategorie *Leefst Feernsehpoor* för *The Vampire Diaries*

## Borns


## Weblenken

*
Christian Philipp von Ramdohr

**Christian Philipp von Ramdohr** (* 24. Dezember 1803 in Gifhorn; † 26. November 1864 in Hilmssen) weer en hannöverschen Verwaltungsbeamten.

Von Ramdohr is 1803 as dat jüngste von veer Kinner von Dorothea Sophie Wilhelmine, borene von Düring (16. Mai 1780-7. August 1851), un den Offzeer Wilken Albrecht Christian von Ramdohr (11. November 1766-1823) in Gifhorn boren. Sien Broder weer Wilhelm Albrecht Andreas von Ramdohr.

He weer von 1847 bet 1859 as Nafolger von Ludwig August Schlüter Amtmann von dat Amt Willemsborg. Vörher is he Kloosterraad bi de Kloosterkamer Hannover ween.

He weer verheiraadt mit Sophie Charlotte von Dobbeler. De beiden harrn de Kinner Franziska Wilhelmine Sophie (* 26. August 1841), Henriette Marie Marianne (* 30. Oktober 1842), Wilhelm Karl Wilken Andreas (* 31. Oktober 1841), Carl Alexander Wilhelm Philipp (4. November 1846–1928; prüüßschen Offzeer), Emma Charlotte (* 20. Mai 1850) un Otto Wilhelm Philipp von Ramdohr (15. Juni 1854–1924; prüüßschen Offzeer).
August Wilhelm Carl Joachim Otto Wyneken

**August Wilhelm  Joachim Otto Wyneken** (* 20. August 1778 in Rüst; † 29. September 1834 in Horborg) weer en hannöverschen Verwaltungsbeamten.

Wyneken is 1778 as Söhn von Amalie Charlotte, borene Heise (15. Juli 1754-24. April 1807), un den Offzeer Hinrich Christoph Karl Wyneken (1752-10. Oktober 1793) in Rüst boren. Wilhelm Wyneken weer sien Broder. He hett sik an’n 19. Oktober 1795 an de Universität Göttingen inschreven un Juristeree studeert. Na dat Studium is he in’n hannöverschen Verwaltungsdeenst gahn. He is 1800 Amtsschriever supernumerär bi dat Amt Neehuus worrn un 1804 in dat Amt Wischhoben wesselt. 1818 is he Amtsassesser bi dat Amt Willemsborg worrn. He weer dor denn von 1819 bet 1831 Amtmann. In dat Johr is he as Amtmann in dat Amt Horborg wesselt. Dat is he bet to sien Dood 1834 bleven.

He hett an’n 19. September 1803 in de Wilhadi-Kark in Stood Sophie Elisabeth von Bedenbostel (13. August 1782-21. März 1808) freet. De beiden harrn de Kinner Amalie Dorothea Caroline Sophie Louise (9. Juli 1804-23. März 1843), Friedrich Otto Ludwig (16. Juni 1805-17. Mai 1887), Caroline Marie Sophie (11. Februar 1807-10. Dezember 1900) un Sophie Elisabeth (27. Februar 1808-10. Februar 1880). Nadem siene eerste Fro doodbleven is, hett he in twete Eh Henriette Eleonore von Plessen freet. De beiden harrn de Kinner 19. August 1811 Carl August* Wilhelm Bernhard (19. August 1811-24. April 1893), Christel (28. Dezember 1814-18. November 1903), Hermann Christian Wulf (30. März 1816-24. April 1894), Carl Gustav Adolph (14. Dezember 1817-9. Mai 1836), Georg Wilhelm Arthur (14. Dezember 1818-24. September 1912), Franz (5. April 1821-22. November 1844), Amalie (9. Juni 1825-2. Dezember 1889) un Anna (4. November 1827-23. Mai 1900).

## Footnoten
Anton Friedrich Christian von Wersebe

**Anton  Christian von Wersebe** (* 7. November 1784 in Bargen; † 6. Februar 1841 in Auerk) weer en düütschen Verwaltungsbeamten.

Von Wersebe is 1784 as öllsten Söhn von Charlotte Gerdrut, borene von Marschalck, un den Amtsvaagd Christoph Heinrich von Wersebe in Bargen boren. In’n Mai 1802 hett he anfungen, an de Universität Göttingen Juristeree to studeren. Na dat Studium is he toeerst in’n bruunswiek-lümbörgschen (hannöverschen) Staatsdeenst gahn. He is 1805 Auditer bi dat Amt Gifhorn worrn. 1808 is he in’n ollnbörgschen Staatsdeenst wesselt un 1811 Kamerassesser worrn. An dat Enn von de Franzosentied is he 1813 wedder in hannöverschen Staatsdeenst gahn un weer denn Drost von dat Amt Gifhorn. Von 1814 bet 1816 weer he Drost von dat Amt Reten.

Von 1816 bet 1823 weer he denn Drost von dat Amt Oold- un Neeklooster in Buxthu. As dat Amt 1823 Deel von dat Amt Harsfeld worrn is, hett he dor den Posten as Drost övernahmen un is dat bet 1838 bleven. In dat Johr is Landdrost Georg Oehlrich ut de Landdrostie Auerk versett worrn un von Wersebe is an’n 15. November to sien Nafolger ernannt worrn. Dat is he bet to sien Dood 1841 bleven. Sien Nafolger weer Carl Detlev Marschalck von Bachtenbrock.

Von Wersebe weer verheiraadt mit Friederike von Drieberg (11. Oktober 1785-1812). De beiden harrn den Söhn Ernst von Wersebe.

## Footnoten
Speyside

**Speyside** is en Rebeet in Schottland, dat an’n Stroom Spey liggen deit. Dat Rebeet is nich an geograafsche, politische oder verwaltungstechnische Eenheiten fastmaakt, man se faat en grote Tall vun ruchweg föfftig Whiskybrennereen in de Region tohopen, vun de seggt warrt, dat se gemeensome tyypsche Egenorden hebbt. Dormit warrt se vun annere Whiskyrebeden in Schottland afgrenzt. 

Dat Rebeet Speyside hett de gröttste Dicht vun Brennereen, un se gellt as de Middelpunkt vun de Whisky-Produkschoon in Schottland. Hier gifft dat nich blots de gröttste Tall an aktive Brennereen, man ok vele Moltereen, Fattbinners, Blenners un unafhangige Affüllers. Vele vun de Destillen in de Speyside leegt blots en poor Kilometers ut’nanner, eenige sünd sogors direkte Navers, so as in den Oort Dufftown, de ok as heemliche Whisky-Hööftstadt betekent warrt. Man ok in Elgin oder Rothes staht mehrere Brennereen. To de bekannteren Destillen in dat Rebeet tellt to’n Bispeel Aberlour, Cragganmore, Glenlivet, Glenfiddich, Glen Grant oder Macallan. Dör de Speyside föhrt butendem ok de so nöömte *Malt Whisky Trail*, de acht vun de bekannteren Destillen un en Fattbinner mit’nanner vebinnt.

Geograafsch höört de Speyside to de Highlands, de ok as en schottisch Whiskyrebeet tellt. Man, Speyside tellt bi’n Whisky as egenstännig Rebeet. Wietere Whiskyrebeden in Schottland sünd de Lowlands, (histoorsch bekeken) de Stadt Campbeltown, dat Eiland Islay as ok de anneren schottischen *Eilannen*. Dat Rebeet Speyside is vundaag ruchweg gliektosetten mit dat Verwaltungsrebeet Moray oder mit de traditschonellen Graffschoppen Morayshire un Banffshire. Den Naam *[[The Speyside|Speyside]]* driggt aver ok en enkelte Brenneree, de 1990 in Drumguish boet worrn is. Se tellt aver egentlich to dat Whiskyrebeet *Highlands*.

De Whiskys ut de Speyside warrt gemeensom so beschreven, dat se teemlich fien un rund sünd un vör allen wenig bit gor keen Törfaroma bargt. Traditschonell kummt dat dorher, dat hier wenig Moor is un dat Molt in disse Brennereen dorüm nich mit Törffüür dröögt weer. In de moderne Whiskyprodukschoon warrt mitünner nu aver ok in de Speyside mit Törf arbeit, so dat disse Egenoort nich mehr jümmer todrapen deit.

## Weblenken

* Malt Whisky Trail (engelsch)
* Official Speyside Way Pages (engelsch)
Lassi Parkkinen

**Lauri "Lassi" Rikhard Parkkinen** (* 8. Mai 1917 in Varkaus; † 3. Oktober 1994 in Espoo) weer en finnisch Iesflinklöper. 

Parkkinen wurr 1947 in Oslo Mehrkampweltmeester vör Sverre Farstad un Åke Seyffarth. 1952 kunn he bi de glieker Veranstaltung in Hamar noch mal de Sülvermedaille achter Hjalmar Andersen aber vör Ivar Martinsen winnen. He weer 1947 Sportler vun dat Johr in Finnland.

Bi de Olympisch Speelen 1948 in St. Moritz wunn Parkkinen de Sülvermedaille över 10.000 Meter achter Åke Seyffarth ut Sweden. 1953 hett he sien Loopbahn afslooten.

Fiev Mal, 1941, 1943, 1944, 1946 un 1952, weer he finnisch Mehrkampmeester.

## Weblenken
* Statistik bi ''SpeedSkatingStats''
* Lassi Parkkinen in de Datenbank vun Sportsreference.com (engelsch)
Amtshauptmann

**Amtshauptmann** is en olen Utdruck för en hogen Verwaltungsbeamten. 

De Amtshauptmann harr dat Leid över en territorial afgrenzt Amt. De Ämter weren Orgaan von de Verwaltung dör den Landsförst un sünd in dat Late Middelöller un in de fröhe Neetied opkamen in de Rebeden von dat Ole Riek un in Däänmark. Wat de Amtshauptlüüd för Rechten un Plichten harrn, weer von Land to Land temlich verscheden. Se harrn faken Opgaven in dat Gerichtswesen, in de Finanzverwaltung un bi de Stüürn, wat seldener ok bi dat Verdeffenderen von dat Land.

Besünners fröh un good organiseert hett sik de Amtsverfaten in Prüßen un in dat Kurförstendom Sassen utbillt. Von 1838 bet 1938 harrn Amtshauptlüüd dat Leid över de sassischen Amtshauptmannschoppen. Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsämter in dat Düütsche Riek eenheitlich maakt worrn. Dorüm sünd to’n 1. Januar 1939 ut de Amtshauptlüüd, de dat to de Tied in Sassen un Ollnborg noch geven hett, Landrääd worrn.

In dat Königriek Hannover hebbt de Baaslüüd von en Amt Amtmann heten. As Hannover 1867 von Prüßen övernahmen un to de prüüßsche Provinz Hannover ümwannelt worrn is, sünd ut de Amtlüüd Amtshauptlüüd worrn. Amtshauptlüüd hett dat in Hannover denn bet to de Reform an’n 1. April 1885 geven, as de Ämter to Kreise un de Amtshauptlüüd to Landrääd worrn sünd.
Jürgen Dietz

**Jürgen Dietz** (eegentlich *Ernst-Jürgen Dietz*; * 15. August 1941 in Mainz; † 7. Februar 2015 ok dor) weer en  düütsch Ünnernehmer un Fastnachts-Büttenredner, de sien bekanntste Figur „Der Bote vom Bundestag“ weer. In dat wirlich Leven weer he Koopmann un Geschäftsführer vun twee Firmen för Medizin-Technik in Mainz un Erfurt.

Dietz is siet 1978 in de jedes Johr utstrahlt Mainzer Fastnacht-Feernseh-Sitten *[[Mainz bleibt Mainz, wie es singt und lacht]]* uptreeden, siet 1983 as *Der Bote vom Bundestag*. In disse Rull nehm he de Geschehnisse in dat politisch Düütschland ünner de karnevalistisch Luup. De Figur vun de in Prosa snacken Bundsdagsboten, ähnlich vun en Saaldeener in' Düütschen Bundsdag, harr Dietz sülvst utfunnen.

Dietz weer Liddmaat vun den geschäftsführenden Vörstand un dat Komitee vun den Mainzer Carneval-Vereins. He is an' 7. Februar 2015 an de Folgen vun en Tumor-Erkrankung storven.

## Weblenken
* Priesdräger vun den Narrenbrunnenpries vun de Narrengilde Ettlingen

## Enkeld Nahwiesen
Bundsautobahn 648

De **Bundsautobahn 648** (Afk.:**BAB 648** oder ok **A&nbsp;648**) is en öörtliche Autobahn in Hessen mit en Samtläng vun 5&nbsp;km. 

## Verloop
De A&nbsp;648, de ok as *Wiesbadener Straat* betekent warrt, is en korte Nevenstreck to de A&nbsp;66. Se verknütt as Stadtautobahn den Westen vun Frankfort an’n Main mit den Alleenring un is dormit de wichtigste Tobringer in de Binnenstadt vun Frankfort un na de Missrebeet. En wietere nich offizielle Beteken is dorüm ok *Missautobahn*. In’n Dörsnitt warrt de Autobahn an’n Dag op hele Läng vun ruchweg 60.000 Fohrtüüch nütt (Stand 2010).

De A&nbsp;648 twiegt an’t Eschborner Dreeeck na Süüdoosten vun de A&nbsp;66 af un verlöpt dör Frankfort-Sossenheim na Frankfort-Bockenheim, woneem se vun’n Katharinenkreisel (Opel-Rondell) an as normale Straat in de Ludwig-Erhart-Anlaag inmünnt. Wenn Miss is, warrt de Verkehr tomeist anners föhrt, so dat dat Parkhuus an’n Rebstock direkt anföhrt warrn kann.

## Weblenken

* Naue Streckenbeschrieven vun de A&nbsp;648
Glenglassaugh

**Glenglassaugh** is en Whisky-Brenneree bi Portsoy, Banffshire, Schottland.

## Historie
De Brenneree *Glenglassaugh* is in’t Johr 1874 vun James Moir tosamen mit sien beiden Neffen Alexander un William Morrison as ok den Koppersmeed Thomas Wilson op dat Land vun de Craigmills Farm boet worrn. Een Johr later füng de Produkschoon an. Thomas Wilson bleef 1883 dood un 1887 ok de Grünner James Moir. Alexander Morrison hett de Destille twüschen 1888 un 1892 mit ne’e Brennblasen un Gäärfatten inrichten laten. 1892 is denn ok William Morrison doodbleven, so dat Alexander Morrison de Brenneree an *Robertson & Baxter* verköfft hett, de al so de gröttsten Köpers vun den Whisky weern. De hebbt de Destille noch dat glieke Johr an de *Highland Distilleries Co Ltd.* wieterverköfft.

As Anfang vun’t 20. Johrhunnert de Verkoop vun Whisky bannig torüch gahn is, weer de Brenneree 1908 dicht maakt un eerst 1931 wedder apen maakt. Man, al 1936 weer se wedder stillleggt, wat ditmol bit 1960 anduert hett. Af 1956 is de Brenneree vun Grund op renoveert un nee utstatt worrn. De ne’en Brennblasen weern nu ruchweg dubbelt so groot as vörher. Dordör is ok de Kapazität verdubbelt worrn. In’n November 1986 weer de Brenneree noch mol wedder stillleggt. An’n 3. März 2008 is se den för 5 Millionen £ an *The Scaent Group* verköfft worrn un an’n 24. November 2008 wedder in Produkschoon gahn. As eerste Affüllen na’t Wedderapenmaken sünd bannig olle Whiskys vun 22, 30 un 40 Johren ankünnigt worrn. In’n März 2013 is de Brenneree denn aver vun de *BenRiach Distillery Company* övernahmen worrn.

## Produkschoon

*Glenglassaugh* höört to dat schottische Whiskyrebeet Highlands, jüst so even buten vun dat Speyside-Rebeet. Dat Water för de Produkschooon warrt ut den Glenglassaugh-Born nahmen. As fröher dat Molt noch in de Brennree sülvst herstellt weer, weer dorto Törf ut dat *Crombie Moss* dicht bi nahmen. Dorna is dat Molt ünner annern vun de Tamdhu-Destille köfft worrn. In de Destille gifft dat en Meeschfatt (*mash tun*) vun 5&nbsp;t un söss Gäärfatten (*wash backs*). Twee dorvun sünd ut Eddelstahl, warrt aver in’n Bedrief nich mehr insett, de annern veer sünd ut Douglasienholt. Brennt warrt in een *wash still* vun 12.729&nbsp;l un een *spirit still* vun 17.184&nbsp;l, de över Damp hitt maakt warrt.

## Kiek ok
* List vun de schottischen Brennereen

## Literatur
* Charles MacLean (Rutgever): *Whisky. World Guide, Regions, Distillers, Malts, Blends, Tasting Notes.* Dorling Kindersley, London et al. 2008, ISBN 978-0-7566-3349-3.
* Walter Schobert: *Das Whiskylexikon.* Fischer Taschenbuch Verlag, Frankfort an’n Main 2003, ISBN 978-3-596-15868-3.

## Borns


## Weblenken
Wilhelm Friedrich von Borries

**Wilhelm Friedrich Otto von Borries** (* 3. Juni 1776 in Stood; † 19. Oktober 1819 in Dorum) weer en düütschen Verwaltungsbeamten.

Von Borries is 1776 as Söhn von Eleonore Sophie, borene Freiin Grote (1749-1820), un den Beamten Heinrich Otto von Borries (10. November 1728-21. November 1785) in Stood boren. He weer Fideikommissbesitter to Hornborg un Obbens.

Von Borries weer von’n 10. September 1789 bet to’n 24. Juni 1793 op de Ridderakademie Lümborg. An’n 9. November 1793 hett he sik an de Universität Göttingen inschreven un dor Juristeree studeert. Nadem he 1796 mit dat Studium trech weer, is he in’n bruunswiek-lümbörgschen Staatsdeenst gahn. He is 1797 Hoffgerichtsassesser an dat Hoffgericht Stood worrn. Von 1799 bet to sien Dood in’n Harvst 1819 harr he eerst as Vaagd, von 1808 af an as Bövervaagd, dat Leid över dat Gericht Land Wusten in Dorum.

1801 hett he Juliane Marie Gertrud von der Decken (1781-August 1856) freet. Sien öllsten Söhn weer Wilhelm Friedrich Otto von Borries (30. Juli 1802-14. Mai 1883), later Binnenminister von dat Königriek Hannover.

## Footnoten
Hoffgericht Stood

Dat **Hoffgericht Stood** weer en Hoffgericht von dat Arzstift Bremen (1517-1645), de Hertogdömer Bremen un Veern (1663-1715), dat Kurförstendom Bruunswiek-Lümborg (1715-1810) un dat Königriek Hannover (1815-1832) in Stood.

Dat Gericht is 1517 von’n Bremer Arzbischop Christoph grünnt worrn. Vörher weer de breemsche Landdag in Basdaal för Striedsaken in’n Adel tostännig. In de ole Tied hett blangen dat Hoffgericht ok noch en Böverlandgericht bestahn. As de Sweden Bremen-Veern 1645 innahmen hebbt, hebbt se dat Hoffgericht oplööst un de Justizkanzlie Stood inricht. 1663 sünd denn aver de Justizkanzlie un dat Böverlandgericht tohoopleggt worrn un dorbi is dat Hoffgericht wedder neet inricht worrn.

In de Tied von 1676 bet 1689 na’n Bremen-Veerner Feldtog as bruunswieksche un mönstersche Truppen dat Rebeed innahmen harrn, weer dat Gericht nich aktiv. Dat Hoffgericht hett bet 1832 bestahn.

Stand 1819 bestünn dat Gericht ut de Liddmaten von de Justizkanzlie, söven Assessers un en poor Sekretärs. Direkter weer de Direkter von de Justizkanzlie. De Assessers sünd von de Stänn, von de Ridderschop un de Städer vörslahn worrn. De Ridderschop von Bremen dröff dree Assessers vörslahn, de Ridderschop von Veern een un de dree Städer Stood, Buxthu un Veern ok je een.

## Direkters

* –1736: Gustav Carl von Scharnhorst
* 1736–1746: Johann Hinrich von Spilker
* 1746–1751: Johann Friederich von Borries
* 1751–1783: Diederich Basilius von Stade
* 1784–1786: Otto Diederich Wilhelm von Schlütter
* 1787–1794: Georg Arnold von Spilker
* –1798: Gotthelf Dietrich von Ende
* 1798–1800: nüms
* 1800–: Christian Ludwig von Hake
* 1806–1823: Johann Julius Conrad von Schlütter
* 1825–1828: Georg Friedrich Falcke
* 1829–1832: Justus Christoph Leist

## Footnoten
Christian Ludwig von Hake

**Christian Ludwig von Hake** (* 5. Dezember 1745; † 1818 in Stood) weer en düütschen Jurist un Verwaltungsbeamten.

Von Hake is 1745 boren. He is an’n 25. Mai 1775 Ehrenliddmaat von de Landweertschopssellschop in Celle worrn un an’n 1. März 1778 Würklichen Gehemen Kamerraad. 1779 is he Baas von dat Hoffbo- un Goorndepartement in Hannover worrn un dat bet 1799 bleven. 1798 hett he den Rang von en General kregen.

He weer von 1800 bet 1810 Vörsitter von de Regeren von Bremen-Veern un Greev von dat Land Hadeln. Gliektiedig hett he ok dat Amt as Direkter von de Justizkanzlie Stood un dat Hoffgericht Stood övernahmen. 1801 hett he den Rang von en Würklichen Staatsminister kregen. 1816 hett he von Engelbert Johann von Marschalck as Vörsitter von de Regerenskommission noch en tweet Maal dat Leid över Bremen-Veern övernahmen. Dat güng denn bet to sien Dood 1818. Na sien Dood hett von Marschalck dat Amt wedder övernahmen.

1797 hebbt Heinrich Adolf Schrader un Johann Christoph Wendland in *Sertum Hannoveranum* en nee opdeckt Geslecht von Büsch ut Australien beschreven un em to Ehren *[[Hakea]]* döfft.

He weer verheiraadt mit Wilhelmine Friederike Amalie von Wallmoden (* 1756). De beiden harrn den Söhn Johann Christoph Georg Adolph von Hake (1779–1840) un de Dochter Frederike Luise Sophia von Hake (29. Mai 1786-12. Februar 1857).

## Footnoten
Johann Julius Conrad von Schlütter

**Johann Julius Conrad von Schlütter** (* 25. Juli 1749 in Stood; † 11. April 1827) weer en düütschen Jurist.

Von Schlütter is 1749 as öllsten Söhn von Cornelia Charlotta, borene von Skölln (1733-1800), un den Justizraad Otto Diedrich Wilhelm von Schlütter (15. April 1710-14. Dezember 1786) in Stood boren. He hett toeerst Ünnerricht bi en Huuslehrer kregen un weer von 1764 af an op dat Gymnasium in Bremen. To Oostern 1764 hett he an de Universität Jena anfungen, Juristeree to studeren un is 1770 an de Universität Göttingen wesselt. He hett 1769 denn ok sien Studium afslaten. Na dat Studium is he in’n hannöverschen Staatsdeenst gahn. 1771 is he Auditer bi de Justizkanzlie Stood worrn un 1774 Justizraad un Hoffgerichtsassesser bi dat Hoffgericht Stood. An’n 31. Dezember 1781 hett he ok en Sitt un Stimm in dat Kunsistorjen Stood kregen. Toeerst außerordentlich, later denn ok en ordentlichen Sitt.

1795 is he Viezdirekter von de Justizkanzlie worrn. He weer von 1806 bet 1823 denn Direkter von de Justizkanzlie un dat Hoffgericht Stood. As in de Franzosentied dat Kurförstendom Hannover an dat Königriek Westfalen keem, is he 1810 Präsident von’n königlich westfäälschen Kriminalhoff in Stood worrn un weer von April bet Dezember 1810 Vörsitter von de Regeren von Bremen-Veern. As dat Rebeed von Bremen-Veern 1811 an dat Kaiserriek Frankriek fullen is, is von Schlütter Kaiserlichen Raad bi’n Kaiserlichen Gerichtshoff in Horborg worrn. As de Franzosen 1813 denn trüggslahn worrn sünd, is von Schlütter an’n 1. April na Stood gahn. An’n 6. Dezember 1813 hett he sien oold Amt as Direkter von Justizkanzlie un Hoffgericht wedder opnahmen. 1823 is he in Rohstand gahn, nadem dat mit de Gesundheit slechter warrn dee. He harr en poor Slaganfäll un is 1827 doodbleven.

He hett 1818 den Guelphenorden kregen. To sien 50. Deenstjubiläum an’n 7. September 1821 hett de Juristische Fakultät von de Universität Göttingen em den Ehrendokter tokennt.

Von Schlütter hett Agnese Juliane Sophie von Scharnhorst (1753-25. Januar 1828) freet, en Dochter von’n hannöverschen Generalmajor Andreas Wilhelm von Scharnhorst. De beiden harrn de Kinner Christiane Caroline Charlotte (8. März 1779-27. März 1780), Andreas Ludwig Wilhelm (31. Juli 1781-24. Februar 1863), Sophie Charlotte Wilhelmine Ernestine (* 8. November 1782), Gerlach Ernst Friedrich Carl (4. Mai 1785-22. Juni 1818) un Lisette Petroine (8. Mai 1790-1795).

## Footnoten
Amt Oold- un Neeklooster

Dat **Amt Oold- un Neeklooster** weer en Verwaltungsrebeed in Bremen-Veern un in dat Königriek Hannover mit Seet in Buxthu binnen de Landdrostie Stood. Dor hebbt blangen Ooldklooster un Neeklooster ok de Öörd Neeland, Brillenborg un Vagelsang tohöört.

## Historie

Nadem de Sweden 1648 dat fröhere Arzstift Bremen övernahmen harrn, sünd de Kloosters Ooldklooster un Neeklooster säkulariseert worrn. Ooldklooster is as Lehn an’n Bischop von Strängnäs, Johannes Matthiae Gothus, gahn, Neeklooster an’n General Lorenz von der Linde. Toeerst weren dat twee egenstännige Ämter. Neeklooster is later dat Kloosteramt Stood biföögt worrn. Mit de Dänentied 1712 sünd Ooldklooster un Neeklooster mit dat Amt Harsfeld tohoopleggt worrn. Later sünd se denn wedder trennt ween un eerst to Anfang dat 19. Johrhunnert wedder tohoopleggt worrn.

In de Franzosentied von 1810 bet 1813 weer Ooldklooster Deel von de Mairie Buxthu in’n Kanton Buxthu un Neeklooster von de Mairie Hornborg in’n Kanton Hornborg.

To’n 1. Juli 1823 is dat Amt Oold- un Neeklooster oplööst worrn un is denn Deel von dat Amt Harsfeld worrn. Blots de Gerichtsborkeit över en Reeg Öörd in Oolland (Hoov, Rübk, Finkenriek, Hasselwarder, Nincop un Seehoff) is an dat Grevengericht Oolland övergahn.

1819 harr dat Amt 947 Inwahners op en Rebeed von 3369 Calenberger Morgen (knapp 9 km²).

## Inwahnertall

## Amtlüüd

Neeklooster:
* 1691–1700: Johann Georg Hartmann

Ooldklooster:
* ~1703: Anthon Ehlers
* 1754–: Johann Christian Danckwerth

Oold- un Neeklooster:
* ~1769: Drost Johann Friedrich von Haaren
* –1772: Amtmann Carl Friedrich Meiners
* 1778–1787: Heinrich Elderhorst
* 1787–1803: Johann Christian Bacmeister
* ~1803: Ernst Christian Lodemann
* 1816–1823: Anton Friedrich Christian von Wersebe

### Amtsschrievers

* –1794: Kahle

## Footnoten
Ernst Christian Lodemann

**Ernst Christian Lodemann** (* 1756 oder 1757 in Celle; † 27. November 1836 in Ilten) weer en düütschen Verwaltungsbeamten.

Lodemann is in Celle boren. He hett Juristeree studeert.

He weer Amtsschriever supernumerär bi dat Amt Ratzborg un denn von 1791 bet 1793 tweten Beamten in dat Amt Borgdörp. He weer denn Amtmann von dat Amt Oold- un Neeklooster. 1818 is he Amtmann von dat Amt Ilten worrn un hett üm un bi 1830 den Rang von en Oberamtmann kregen. He is bet to sien Dood 1836 Oberamtmann in Ilten bleven.

Lodemann sien Söhn weer de Jurist Christian Lodemann (13. Januar 1805-1. Februar 1878).
Johann Christian Bacmeister (1740–1803)

**Johann Christian Bacmeister** (* 11. April 1740 in Celle; † 21. Februar 1803 in Ooldklooster) weer en düütschen Verwaltungsbeamten.

Bacmeister is 1740 as Söhn von  Sophie Charlotte, borene von Spilker (Dochter von Moritz Eberhard von Spilker), un Johann Christian Bacmeister (* 11. Juli 1702) in Celle boren.

He weer Kanonikus von de St. Marien-Kark to Aimbeck, 1779 bet 1787 Amtsschriever bi dat Amt Bremervöör un von 1787 bet to sien Dood 1803 Amtmann von dat Amt Oold- un Neeklooster.

Bacmeister hett 1779 Anna Dorothea Louise Schlemm (1751-1. September 1798) freet. De beiden harrn de Kinner Johann Christian (11. Mai 1786-26. September 1859), Georg Friedrich (21. Februar 1790-1861), Charlotte Luise Sophie (1780-1845; verheiraadt mit Georg Wilhelm Böhmer), Amalie (22. August 1782-26. Dezember 1844) un Georg Ludwig (1784-19. Januar 1823).

## Footnoten
August Eiebakke

**August Eiebakke** (* 25. April 1867 in Askim; † 21. Juli 1938 in Oslo) weer en norweegsch Maler. 

August Eiebakke keem 1883 nah Kristiania, wo he de Königliche Kunstschool besöcht hett. To glieker Tiet nehm he ok Ünnerricht bi Christian Krohg un Eilif Peterssen. To'n eersten Mal apenlich uptreden is he 1887 bi de Harvstutstellen, wo he Anerkennung för sien naturalistisch Volkdomsschilderungen wunn. 1890 hett he *Anretning* malt (Natschonalmuseum Oslo). 

1891 un 1896 weer August Eiebakke Schöler bi Kristian Zahrtmann in Kopenhagen. 1892 reis he nah Paris un 1893 un 1895 nah Italien. Beinfloot vun Italien fung he an, religiöös Biller un Altarbilder in en neoromantischen Stil to malen, as to'n Bispeel *Kristus tager Afsked med de 11 Apostle* 1900/1901. Doch is he ok weer to sien fröhere naturalistischen Formenspraak trüggkehrt. 

1910-37 weer he Lehrer an de *håndverks~ og kunstindustriskole* in Oslo. 

## Literatur
Karin Sidén (Hrsg.), *Nordiskt sekelskifte. The Light of the North*. Stockholm 1995.

## Weblenken

Biographie, Store norske leksikon
Distrikt Lümborg

De **Distrikt Lümborg** (oder Arrondissement Lümborg) weer as Distrikt en Verwaltungsrebeed in de Franzosentied (1810-1813). De Seet weer Lümborg. Ünnerpräfekt von’n Distrikt Lümborg von 1811 bet 1813 weer Claude-Hyacinthe-Félix Barthélemy.

## Historie

Dat Rebeed hett vörher to dat Kurförstendom Bruunswiek-Lümborg höört.

An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr.

Binnen Westfalen hett dat Rebeed von’n Distrikt Lümborg to de Distrikte Lümborg un Horborg in dat Departement von de Nedderelv tohöört. To’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Distrikt Lümborg weer nu een von de veer Distrikte, ut de dat Departement von de Elvmünnen tohoopsett weer.

1813/1814 sünd de Franzosen slahn un dat Rebeed befreet worrn. Dat Kurförstendom Bruunswiek-Lümborg is as Königriek Hannover wedder herstellt worrn un de ole Stand von vör 1810 weer wedder dor.

De Distrikt harr 65.981 Inwahners un weer indeelt in acht Kantons:

* Kanton Bewick
* Kanton Buxthu
* Kanton Garlstörp
* Kanton Horborg
* Kanton Hittfeld
* Kanton Lümborg
* Kanton Töst
* Kanton Winsen
Eirik Kvalfoss

**Eirik Kvalfoss** (* 25. Dezember 1959 in Voss) is en ehmalger norweegsch Biathlet. He gull bit in de 1990er Johren as best norweegsch Biathlet un weer en vun de spoodrieksten Athleten vun sien Tiet.

1984 wunn he bi de Olympisch Spelen in Sarajevo dree Medaillen in dree Wettbewarfen: In' Sprint wunn he de Goldmedaille vör Peter Angerer un Matthias Jacob. Över 20 Kilometer wurr Angerer Olympiasieger, Frank-Peter Roetsch wunn de Sülvermedaille vör Kvalfoss. Mit de Staffel wunn Kvalfoss denn gemeensam mit sien Kollegen Odd Lirhus, Rolf Storsveen un Kjell Søbak de Sülvermedaille.

Kvalfoss weer dreemal Weltmeester. 1982 wunn he in' Sprint vör Frank Ullrich un Wladimir Alikin, dat Johr dorup noch mal vör Peter Angerer un den Öösterrieker Alfred Eder 1989 weer in Sprint vör Gisle Fenne un Fritz Fischer. All tosommen kunn he negen Eenzelmedaillen un mehrere Staffelmedaillen winnen. 1989 kunn he todem as eerst Nichtdüütsche den Biathlon-Gesamtweltcup för sück entscheeden.

1983 wunn he de Morgenbladet-Goldmedaille, 1984 de Wahl to'n Sportler vun dat Johr vun Norwegen as ok den Fearnleys olympiske ærespris.

Hüüt fördert Kvalfoss den natschonalen Nahwuss.

## Weblenken
* Eirik Kvalfoss in de Datenbank vun de IBU (engelsch)
* Eirik Kvalfoss in de Datenbank vun Sportsreference.com (engelsch)
Bockholte

**Bockholte** is äin Dorp in Oostn van denn Hümmling. In de Natorschutzgebeiht vun Bockholte (De Bockholter Dose) quellen de Marka un de Mittelradde. Bockholte häff ca. 900 Inwohners un is ca. 12 km² groot. Dat haff uck äine aigene Kapelle, de aober tau de Pfarrgemende Werlte hörrt.

## Geschichte
Bockholte was tau'n esten maol in 14. Jaohrhunnert upschreven un hörte tau de Gemende Werlte. Aff 1625 was dat dörp egenstandig, bit aober mit de Gesett för de Neiümstaltung van de Gemenden in de Kris Aschkendörp-Hümmling, Bockholte in de Gemende Werlte insettet worn was. 

Bi äin Für, dat an denn Sünndag, denn 25. Mai 1889
bi Meemken utbrocht was un glieks üm sük gripde, wasset in de tied van twei Stunnen 17 Hüser affbrannt.

In Sümmer 1895 is de Diphterie unner de Kinners utbroken. De Schaule har för sebn weken schlooten wern mößt. 14 Kinners bünt dorbie dood bleven.
Departement von de Elv- un Wersermünnen

Dat **Departement von de Elv- un Wersermünnen** (franzöösch *Département des Bouches de l'Elbe et du Weser* [de.paʁt.mɑ̃.de.buʃ.d‿lɛl.b‿e.dy.ve.ˈzɛːʁ], ok *Noord-Departement* nöömt) weer in de Tied von März bet Dezember 1810 een von de Departements von dat Königriek Westfalen. De Seet weer in Stood.  Präfekt weer Heinrich August Meyer, de vörher Polizeidirekter von de Polizeidirekschoon Hannover  weer.

## Historie

In de Tied von de Koalitschoonskriege is dat Kurförstendom Hannover ahn Gefechten von dat Kaiserriek Frankriek un Prüßen besett worrn. En Deel von dat Kurförstendom is al 1803 an dat ne’e Königriek Westfalen afgeven worrn. An’n 14. Januar 1810 hett de westfäälsche König Hieronymus Bonaparte en Vereenigungsoorkunn ünnerschreven, in de stünn, dat dat kumplette Kurförstendom Deel von dat Königriek Westfalen warrt. De Oorkunn is nich bekannt maakt warrn, aver liekers hett Hieronymus an’n 1. März 1810 von Kassel ut künnig maakt, dat dat Kurförstendom nu to sien Königriek höört.

Utnahmen weer Loonborg, dat Kaiser Napoleon tohören dee un an’n 23. März en egene Verwaltung kregen hett. De ne’e hannöversche Verwaltung schull an’n 1. September 1810 sien Arbeid opnehmen. De Code Napoleon is in Kraft treden. Dat Rekenjohr, nu in’n westfäälschen Stüürfoot, schull 1811 anfangen.

Dat hannöversche Rebeed, dat nu an Westfalen kamen weer, is op dree Departements opdeelt worrn: dat Departement von de Elv- un Wersermünnen, dat Departement von de Nedderelv un dat Departement von de Aller. To dat Departement von de Elv- un Wersermünnen hebbt Rebeden höört, de vörher to dat Förstendom Lümborg (Ämter Wasra, Ahlden un Rethen), dat Hertogdom Bremen (ahn de drüdde Miel von Oolland mit Buxthu, dat an dat Departement von de Nedderelv fullen is), dat Hertogdom Veern (en lütten Deel is an dat Departement von de Nedderelv fullen, de Rest an dat Departement von de Elv- un Wersermünnen), dat Hertogdom Sassen-Loonborg (blots Land Hadeln) un de Graafschop Heien (de Ämter Wessen un Syke) höört hebbt. Dat Departement von de Werser, dat al vörher to dat Königriek Westfalen höört harr, hett den Kanton Thänhusen ut’n Distrikt Rinteln an dat Departement von de Elv- un Wersermünnen afgeven.  

To’n 1. Januar 1811 is dat Departement von de Elv- un Wersermünnen oplööst worrn. Dat Königriek Westfalen hett dat Rebeed an dat Kaiserriek Frankriek afgeven un de gröttste Deel von dat Departement is in dat Departement von de Elvmünn un dat Departement von de Wersermünn opgahn.

## Literatur

* 1810 (78) Königliches Decret vom 16. Julius 1810, welches die Zusammensetzung der drei Departements, die aus den vormaligen Hannöverschen Provinzen gebildet werden, und die Vereinigung einiger anderer Theile des Königreichs mit jenen verfügt. dito (79)
* Helmut Stubbe da Luz: *Franzosenzeit in Norddeutschland (1803–1814). Napoleons Hanseatische Departements.* Temmen, Bremen 2003, ISBN 978-3-86108-384-9

## Footnoten